пОЈАШЊЕЊЕ

сви конкурси се реализују на основу наведеног члана закона о спорту, који на прецизан начин дефинише услове и интерес

III. ОПШТИ ИНТЕРЕС

Члан 114.

Општи интерес у области спорта јесте:

1) обезбеђивање услова за припрему, учешће и остваривање врхунских спортских резултата спортиста на олимпијским играма, параолимпијским играма и другим великим међународним спортским такмичењима;

2) активности националних гранских спортских савеза, Oлимпијског комитета Србије, Параолимпијског комитета Србије и Спортског савеза Србијепреко којих се остварује општи интерес у области спорта, укључујући и унапређење заштите здравља спортиста, унапређење стручног рада и стручног оспособљавања у спорту;

3) изградња, опремање и одржавање спортских објеката који су од посебног значаја за развој спорта на подручју Републике Србије, водећи рачуна о регионалној покривености;

4) стипендије за спортско усавршавање врхунских спортиста аматераи новчана помоћ врхунским спортистима са посебним заслугама;

5) национална признања и награде за посебан допринос развоју и афирмацији спорта;

6) активности спортских кампова за перспективне спортисте, који су од посебног значаја за Републику Србију;

7) организација међународних и националних спортских такмичења од значаја за Републику Србију, међудржавнаи међународна спортска сарадња;

8) обезбеђивање услова за организовање и одржавање школских и студентских спортских такмичења на нивоу Републике Србије;

9) активности на испуњавању међународних обавеза у спорту и развијање спорта и сарадње са организацијама из дијаспоре;

10) спречавање негативних појава у спорту (допинг, насиље и недолично понашање);

11) научни скупови, истраживачко-развојни и научно-истраживачки пројекти у спорту и издавање спортских публикација од националног значаја;

12) унапређење рекреативног спорта,промоција и подстицање бављења спортом свих грађана Републике Србије, а нарочито деце, жена, омладине и особа са инвалидитетом;

13) делатност и програми организација у области спорта чији је оснивач Република Србија.

За остварење општег интереса у области спорта из става 1. овог члана обезбеђују се средства у буџету Републике Србије.

Средства која се у буџету Републике Србије остваре приређивањем игара на срећу, у складу са законом, користе се за остваривање општег интереса из става 1. овог члана.

Члан 115.

**Општи интерес у области спорта из члана 114. овог закона остварује се кроз финансирање или суфинансирање програма и пројеката, и то:**

**1) за тач. 1)-8) на Годишњем нивоу (у даљем тексту: годишњи програм);**

**2) за тач. 9)-12) по Јавном позиву (у даљем тексту: посебни програм).**

Програме из става 1. овог члана достављају носиоци програма у смислу овог закона према динамици утврђеној Програмским календаром из члана 118. овог закона.

Носиоци програма, у смислу овог закона, који поднесу годишњи програм у којем су обухваћене и активности од општег интереса за које се сагласно овом закону подноси посебни програм, не могу за исте активности да конкуришу и у том посебном програму.

Министарство може изузетно одобрити одређени програм којим се реализује општи интерес у области спорта из члана 114. став 1. овог закона и на основу поднетог предлога програма у току године, без јавног позива, у случају када је у питању програм од посебног значаја за остваривање општег интереса у спорту, а подносе га носиоци програма из члана 117. овог закона или када је у питању програм који није из објективних разлога могао бити поднет у складу с Програмским календаром, а предмет и садржај програма је такав да може бити успешно реализован само од стране одређеног носиоца програма.

Члан 116.

Предлог програма може се изузетно односити и на активности које се реализују у дужем временском периоду, до четири године, под условом да је то нужно с обзиром на природу и циљеве активности, да су предлогом програма за сваку годину предвиђена потребна средства и да су мерљиви годишњи резултати реализације програма.

Наставак реализације програма из става 1. овог члана одобрава се сваке године.

Реализација, односно наставак програма из ст. 1. и 2. овог члана може се одобрити само ако је поднет годишњи извештај за претходну буџетску годину у складу с уговором о реализовању програма и ако су остварени очекивани резултати.